

**2015-2016 жылдарға арналған мемлекеттік рәміздерді, елді мекендердің, қалалардың, аудандардың, Астана және Алматы қалалары мен облыстардың нышандарын қолдану мен ілгерілету жүйесін жаңғырту жөніндегі жоспарды бекіту туралы**

Қазақстан Республикасы Мемлекеттік хатшысының 2015 жылғы 22 қазандағы № 5 өкімі

      1. Қоса беріліп отырған 2015-2016 жылдарға арналған мемлекеттік рәміздерді, елді мекендердің, қалалардың, аудандардың, Астана және Алматы қалалары мен облыстардың нышандарын қолдану мен ілгерілету жүйесін жаңғырту жөніндегі жоспар бекітілсін (бұдан әрі - Жоспар).  
      2. Орталық, жергілікті атқарушы және өзге мемлекеттік органдардың бірінші басшылары:  
      1) Жоспарда көзделген іс-шаралардың уақтылы орындалуын қамтамасыз етсін;  
      2) Қазақстан Республикасы Президентінің Әкімшілігіне белгіленген мерзімдерде Жоспарда көзделген іс-шаралардың орындалу барысы туралы ақпарат ұсынып отырсын.  
      3. Осы өкімнің орындалуын бақылау Қазақстан Республикасы Президенті Әкімшілігі Басшысының орынбасары Б.А.Майлыбаевқа жүктелсін.

*Қазақстан Республикасының*  
*Мемлекеттік хатшысы                   Г. Әбдіқалықова*

Қазақстан Республикасы  
Мемлекеттік хатшысының  
2015 жылғы 22 қазандағы  
№ 5 өкімімен      
БЕКІТІЛГЕН

**2015-2016 жылдарға арналған мемлекеттік рәміздерді, елді**  
**мекендердің, қалалардың, аудандардың, Астана және Алматы**  
**қалалары мен облыстардың нышандарын қолдану мен ілгерілету**  
**жүйесін жаңғырту жөніндегі**  
**ЖОСПАР**

|  |  |  |  |  |  |  |
| --- | --- | --- | --- | --- | --- | --- |
| № | Шара атауы | Орындалу мерзімі | Жауаптылар | Аяқталу нысаны | Бақылау | Қаржыландыру көлемі (мың теңге) |
| *1* | *2* | *3* | *4* | *5* | *6* | *7* |
| 1. МЕМЛЕКЕТТІК РӘМІЗДЕР САЛАСЫНДАҒЫ ИНСТИТУЦИОНАЛДЫҚ ЖӘНЕ НОРМАТИВТІ-ҚҰҚЫҚТЫҚ БАЗАНЫ ЖЕТІЛДІРУ ЖӨНІНДЕГІ ІС-ШАРАЛАР | | | | | | |
| 1. | Әділет, Сыртқы істер министрліктерінің өкілдерін, қоғам қайраткерлерін геральдика, тарих, құқық, бейнелеу өнері, өлкетану салаларындағы ғалымдар мен сарапшылардың қатысуымен МСМ жанындағы мемлекеттік рәміздер мәселелері жөніндегі сараптамалық кеңес құру | 2015 ж., 2-ші желтоқсанға | МСМ, ӘдМ, СІМ, ИДМ, ҚМ | МСМ бұйрығы; ПӘ-ге ақпарат | ІСБ | қаржыландыру талап етілмейді |
| 2. | «Қазақстан Республикасының мемлекеттік рәміздері туралы» Қазақстан Республикасының Конституциялық заңына өзгерістер мен толықтырулар енгізу туралы» Қазақстан Республикасының Конституциялық заңын қабылдау жөніндегі шараларды іске асыру | 2015 ж., 2-ші желтоқсанға | МСМ | Конституциялық заң жобасы; ПӘ-ге ақпарат | ІСБ, МҚБ | қаржыландыру талап етілмейді |
| 3. | «Қазақстан Республикасының Мемлекеттік Туын, Мемлекеттік Елтаңбасын және олардың бейнелерін, сондай-ақ Қазақстан Республикасы Мемлекеттік Гимнінің мәтінін орналастыру ережесін бекіту туралы» Қазақстан Республикасы Үкіметінің 2007 жылғы 2 қазандағы № 873 қаулысына өзгерістер мен толықтырулар енгізу туралы» Қазақстан Республикасы Үкіметі қаулысын қабылдау жөніндегі шараларды іске асыру | 2015 ж., 2-ші желтоқсанға | МСМ | қаулы жобасы; ПӘ-ге ақпарат | ІСБ | қаржыландыру талап етілмейді |
| 4. | Мәдениет және спорт министрлігінде қолданыстағы штат саны мен бекітілген лимит шеңберінде мемлекеттік рәміздер саласындағы жұмысты үйлестіруге жауапты құрылымдық бөлімше (геральдикалық қызмет) құруды қамтамасыз ету | 2016 ж., 1-ші наурызға дейін | МСМ | бұйрық; ПӘ-ге ақпарат | ІСБ | қаржыландыру талап етілмейді |
| 2. ҰЙЫМДАСТЫРУ ЖӘНЕ ӘДІСТЕМЕЛІК ІС-ШАРАЛАР | | | | | | |
| 5. | Елді мекендердің, қалалардың, аудандардың, Астана және Алматы қалаларының, облыстардың нышандарының қолданылу практикасына талдау жүргізу | 2016 ж., 1-ші наурызға | МСМ, ЖАО | ПӘ-ге талдамалық анықтама | ІСБ | қаржыландыру талап етілмейді |
| 6. | Елді мекендердің, қалалардың, аудандардың, Астана және Алматы қалаларының, облыстардың нышандарының қолданылу практикасына талдау жүргізу бойынша жұмыстың қорытындысын Мемлекеттік рәміздер жөніндегі республикалық комиссияның қарауына енгізу | 2016 жылдың бірінші жартыжылдығы | МСМ | 2016 ж., 10-шы шілдеге, ПӘ-ге ақпарат | ІСБ | қаржыландыру талап етілмейді |
| 7. | Мемлекеттік органдардың 2017-2018 жылдарға арналған елді мекендердің, қалалардың, аудандардың, Астана және Алматы қалалары мен облыстардың нышандарын әзірлеп, бекіту практикасын нормативтік реттеуді қамтамасыз ету жөніндегі іс-қимыл жоспарын әзірлеу және бекіту | 2016 жылдың екінші жартыжылдығы | МСМ | Іс-қимыл жоспары; 2016 ж., 20-шы желтоқсанға, ПӘ-ге ақпарат | ІСБ | қаржыландыру талап етілмейді |
| 8. | Мемлекеттік рәміздерді қолдану мәселелері жөнінде білім беру ұйымдарының басшылары мен педагогтері үшін оқыту семинарларын өткізу | жыл сайын | МСМ, БҒМ, ЖАО | 2016 ж., 20-шы желтоқсанға, ПӘ-ге ақпарат | ІСБ | көзделген қаражат шегінде |
| 9. | ҚР мемлекеттік рәміздері мен елді мекендердің, қалалардың, аудандардың, Астана және Алматы қалалары мен облыстардың нышандары ретінде қолданылатын геральдикалық белгілердің, салалық нышандардың қолданылуы жөнінде әдістемелік құрал әзірлеу | 2016 жылдың бірінші жартыжылдығы | МСМ, БҒМ, ЖАО | әдістемелік құралдар; 2016 ж., 10-шы шілдеге ПӘ-ге ақпарат | ІСБ | 017 «Ішкі саяси тұрақтылықты, қазақстандық патриотизмді, азаматтық қоғам мен мемлекеттік институттар арасындағы қарым-қатынасты нығайтуды қамтамасыз ету», 001 «Жергілікті деңгейде мемлекеттік, ішкі саясатты және діни қызметті іске асыру жөніндегі қызметтер» бюджеттік бағдарламалары бойынша көзделген қаражат шегінде, жергілікті бюджет қаражаты есебінен |
| 10. | Мемлекеттік қызметшілерге арналған Қазақстан Республикасының Елтаңбасы бейнеленген төсбелгі нобайын әзірлеп, Қазақстан Республикасы Мемлекеттік хатшысының қарауына енгізу | 2016 ж., 1-ші ақпанға | МСМ, МҚІЖҚА, ҚМ, ҰЭМ | ПӘ-ге ақпарат | ІСБ | қаржыландыру талап етілмейді |
| 11. | Қоғамдық-саяси ахуалды зерделеу жөніндегі әлеуметтік зерттеулер шеңберінде халық арасында азаматтардың ҚР мемлекеттік рәміздерінің тарихы мен қолданылу тәртібін білуі деңгейін айқындау мәселелері бойынша сауалнама жүргізу | жылына 2 рет | МСМ | 2016 ж., 10 шілдеге және 20 желтоқсанға, ПӘ-ге ақпарат | ІСБ | 001 «Мәдениет, спорт және дін саласындағы мемлекеттік саясатты қалыптастыру» бюджеттік бағдарламасы бойынша көзделген қаражат шегінде |
| 3. АҚПАРАТТЫҚ СҮЙЕМЕЛДЕУ | | | | | | |
| 12. | Мемлекеттік және орыс тілдерінде мемлекеттік рәміздерді қолдану қағидалары туралы әлеуметтік роликтер әзірлеу, оларды БАҚ-та орналастыруды қамтамасыз ету | дайындық – бірінші жартыжылдық; орналастыру – тұрақты түрде | ИДМ, МСМ | 2016 ж., 10 шілдеге және 20 желтоқсанға, ПӘ-ге ақпарат | ІСБ | 031 «Мемлекеттік ақпараттық саясатты жүзеге асыру» және 017 «Ішкі саяси тұрақтылықты, қазақстандық патриотизмді, азаматтық қоғам мен мемлекеттік институттар арасындағы қарым-қатынасты нығайтуды қамтамасыз ету» бюджеттік бағдарламалары бойынша көзделген қаражат шегінде |
| 13. | Мемлекеттік рәміздерді кеңінен танымал етуге бағытталған имидждік іс-шаралар өткізу | тұрақты | МСМ (жинақтау), ЖАО | 2016 ж., 10 шілдеге және 20 желтоқсанға, ПӘ-ге ақпарат | ІСБ, МБАҰЖБ | Жергілікті бюджет қаражаты есебінен 001 «Жергілікті деңгейде мемлекеттік, ішкі саясатты және діни қызметті іске асыру жөніндегі қызметтер» бюджеттік бағдарламасы бойынша көзделген қаражат шегінде |
| 14. | Білім беру ұйымдарының оқушылары арасында мемлекеттік рәміздерді кеңінен танымал ету жөнінде іс-шаралар өткізу (викториналар, олимпиадалар және т.б.) | жыл сайын | БҒМ, ЖАО | 2016 ж., 20 желтоқсанға, ПӘ-ге ақпарат | ІСБ | көзделген қаражат шегінде |
| 15. | Мұражайларда тұрақты түрде мемлекеттік рәміздердің тарихы туралы экспозициялар құру | 2016 ж., І тоқсан | МСМ | мұражайлардағы экспозициялар; 2016 ж., 10 сәуірге, ПӘ-ге ақпарат | ІСБ | 033 «Мәдениет пен өнер саласының бәсекеге қабілеттілігін арттыру, қазақстандық мәдени мұраны сақтау, зерделеу әрі кеңінен танымал ету және мұрағат ісін іске асырудың тиімділігін көтеру» бюджеттік бағдарламасы бойынша көзделген қаражат шегінде |
| 16. | Мемлекеттік рәміздер күні ҚР Тәуелсіздігінің 25 жылдығы аясында көшелер мен алаңдарда мемлекеттік рәміздер туралы фотокөрмелер жабдықтау | жыл сайын | МСМ (жинақтау), ЖАО | 2016 ж.,  25 маусымға, ПӘ-ге ақпарат | ІСБ | Жергілікті бюджет қаражаты есебінен 001 «Жергілікті деңгейде мемлекеттік, ішкі саясатты және діни қызметті іске асыру жөніндегі қызметтер» бюджеттік бағдарламасы бойынша көзделген қаражат шегінде |
| 17. | МСМ интернет-ресурсында мемлекеттік рәміздерге арналған айдар ашу (мемлекеттік рәміздердің тарихы, оларды қолдану практикасы туралы, сондай-ақ мемлекеттік рәміздер туралы заңнаманың қолданылуы бойынша түсініктемелер бере отырып ол туралы және т.б. ақпарат) | 2016 ж., ІІ тоқсан | МСМ, ИДМ | МСМ интернет-ресурсындағы айдар; 2016 ж., 10 шілдеге, ПӘ-ге ақпарат | ІСБ | қаржыландыру талап етілмейді |
| 18. | Республикалық телеарналарда мемлекеттік рәміздер және олардың қолданылу қағидалары бойынша бағдарламалар циклы мен хабарлар ұйымдастыру | тұрақты | ИДМ, МСМ | 2016 ж., 25 желтоқсанға, ПӘ-ге ақпарат | ІСБ | 087 «Мемлекеттік ақпараттық саясатты жүргізу» бағдарламасы бойынша көзделген қаражат шегінде |

*Ескерту: аббревиатуралардың жазылуы:*

ӘдМ – Қазақстан Республикасы Әдiлет министрлiгi  
БҒМ – Қазақстан Республикасы Білім және ғылым министрлігі  
ЖАО – жергілікті атқарушы органдар  
ИДМ – Қазақстан Республикасы Инвестициялар және даму министрлігі  
ҚМ – Қазақстан Республикасы Қаржы министрлігі  
МБАҰЖБ – Қазақстан Республикасы Президенті Әкімшілігі Мемлекеттік бақылау және аумақтық-ұйымдастыру жұмысы бөлімі  
МҚБ – Қазақстан Республикасы Президентінің Әкімшілігі Мемлекеттік құқық бөлімі  
МҚІЖҚА – Қазақстан Республикасы Мемлекеттік қызмет істері және жемқорлыққа қарсы агенттігі  
МСМ – Қазақстан Республикасы Мәдениет және спорт министрлігі  
ПӘ– Қазақстан Республикасы Президентінің Әкімшілігі  
СІМ – Қазақстан Республикасы Сыртқы істер министрлігі  
ҰЭМ – Қазақстан Республикасы Ұлттық экономика министрлігі  
ІСБ – Қазақстан Республикасы Президенті Әкімшілігі Ішкі саясат бөлімі

© 2012. Қазақстан Республикасы Әділет министрлігінің "Республикалық құқықтық ақпарат орталығы" ШЖҚ РМК